ຜູ້​ລົງ​ແຂ່ງ​ຂັນ ເອົາ​ຕຳ​ແໜ່ງ ປະ​ທາ​ນາ​ທິ​ບໍ​ດີ ສັງ​ກັດ​ພັກ​ເດ​ໂມ​ແຄ​ຣັດ ຈະ​ປະ​ເຊີນ​ກັບ​ ການ​ທົດ​ສອບ​ຄັ້ງ​ໃຫຍ່ ​ໃນ​ວັນ​ອັງ​ຄານນີ້ 
ທ່ານ ໂຈ ໄບ​ເດັນ ຫວັງ​ວ່າ ກຳ​ລັງ​ໃຈ​ຈາກ​ໄຊ​ຊະ​ນະ​ຂອງ​ທ່ານ​ໃນ​ລັດ ຄາ​ໂຣ​ໄລ​ນາ​ໃຕ້ ຈະ​ຊ່ວຍ​ໃຫ້​ທ່ານ​ໄດ້​ຮັບ​ຄະ​ແນນ​ສຽງ​ທັງຫຼາຍ​ໃນ ການ​ເລືອກ​ຕັ້ງ Super Tuesday ຈາກ 14 ລັດ.
ສະມາຊິກສະພາສູງຈາກລັດ ມິນເນໂຊຕ້າ ທ່ານນາງ ເອມີ ໂຄລບູຈາ ສິ້ນສຸດການໂຄສະນາຫາສຽງເອົາຕຳແໜ່ງປະທານາທິບໍດີໃນວັນຈັນວານນີ້ ແລະ ໄດ້ປະກາດຮັບຮອງອະດີດຮອງປະທານາທິບໍດີ ໂຈ ໄບເດັນ ອະດີດເຈົ້າເມືອງ ຊ້າວ ເບັນ, ລັດ ອິນເດຍນາ ທ່ານ ພີດ ບູຕີເຈຈ ກໍໄດ້ຮັບຮອງທ່ານ ໄບເດັນ ເຊັ່ນກັນ ຫຼັງຈາກໄດ້ຖອນຕົວອອກຈາກການແຂ່ງຂັນ ໃນວັນອາທິດທີ່ຜ່ານມາ ການປ່ຽນແປງພັນທະມິດດັ່ງກ່າວໄດ້ມີຂຶ້ນ ໃນຂະນະທີ່ການຕໍ່ສູ້ ເພື່ອການຖືກສະເໜີແຂ່ງຂັນເອົາຕຳແໜ່ງປະທານາທິບໍດີ ຕາງໜ້າໃຫ້ພັກເດໂມແຄຣັດ ໄດ້ກ້າວເຂົ້າສູ່ຄວາມເຄັ່ງຕຶງລະດັບໃໝ່ໃນວັນອັງຄານມື້ນີ້, ເມື່ອ 14 ລັດໃນທົ່ວປະເທດຈະຈັດການເລືອກຕັ້ງຂັ້ນຕົ້ນ ສະມາຊິກສະພາສູງຈາກລັດ ເວີມັອນ ທ່ານ ເບີນີ ແຊນດີສ໌ ແມ່ນຕົວເຕັງໃນຫຼາຍລັດ ສຳລັບການເລືອກຕັ້ງສຸດຍອດວັນອັງຄານ ຫຼື Super Tuesday, ແຕ່ທ່ານ ໄບເດັນ ຫວັງວ່າ ໄຊຊະນະຂອງທ່ານໃນລັດ ຄາໂຣໄລນາ ເມື່ອວັນເສົາທີ່ຜ່ານມາ ຈະເຮັດໃຫ້ການໂຄສະນາຫາສຽງຂອງທ່ານມີກຳລັງໃຈຂຶ້ນ ໃນການເຂົ້າສູ່ການແຂ່ງຂັນຂັ້ນຕົ້ນໃນວັນອັງຄານມື້ນີ້ ນັກຂ່າວແຫ່ງຊາດຂອງ ວີໂອເອ ຈິມ ມາໂລນ ມີການລາຍງານລ່ວງໜ້າ ກ່ຽວກັບ ການລົງຄະແນນສຽງ Super Tuesday ຈາກນະຄອນຫຼວງ ວໍຊິງຕັນ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ທ່ານ ໂຈ ໄບເດັນ ຫວັງວ່າ ກຳລັງໃຈຈາກໄຊຊະນະຂອງທ່ານໃນລັດ ຄາໂຣໄລນາໃຕ້ ຈະຊ່ວຍໃຫ້ທ່ານໄດ້ຮັບຄະແນນສຽງທັງຫຼາຍໃນການເລືອກຕັ້ງ Super Tuesday ຈາກ 14 ລັດ ທ່ານ ໂຈ ໄບເດັນ ຜູ້ລົງແຂ່ງຂັນສັງກັດພັກເດໂມແຄຣັດ ໄດ້ກ່າວວ່າ “ຖ້າພັກເດໂມແຄຣັດ ສາມາດສະເໜີຊື່ຂອງຂ້າພະເຈົ້າ, ຂ້າພະເຈົ້າເຊື່ອວ່າພວກເຮົາສາມາດເອົາຊະນະທ່ານ ດໍໂນລ ທຣຳ ໄດ້, ຮັກສາທ່ານນາງ ແນນຊີ ເພໂລຊີ ໄວ້ເປັນປະທານສະພາຕ່ຳຄືເກົ່າ ແລະ ຍຶດເອົາສະພາສູງ ສະຫະລັດ ກັບຄືນມາ ” ໄຊຊະນະຂອງທ່ານ ໄບເດັນ ໃນລັດ ຄາໂຣໄລນາໃຕ້ ໄດ້ເຮັດໃຫ້ທ່ານໄດ້ເປັນຜູ້ນຳໜ້າອີກທາງເລືອກນຶ່ງ ຕໍ່ຜູ້ທີ່ມີຄະແນນສຽງນຳໜ້າຄື ສະມາຊິກສະພາສູງລັດເວີມັອນ ທ່ານ ເບີນີ ແຊນເດີສ໌ ທ່ານ ແຊນເດີສ໌, ຜູ້ທີ່ເອີ້ນຕົນເອງວ່າເປັນນັກສັງຄົມນິຍົມປະຊາທິປະໄຕ, ແມ່ນກຳລັງອາໄສໄຊຊະນະຕ່າງໆໃນການລົງຄະແນນສຽງຢູ່ສອງລັດທີ່ໃຫຍ່ໃນວັນອັງຄານມື້ນີ້, ຄືລັດ ຄາລິຟໍເນຍ ແລະ ເທັກຊັສ ທ່ານ ແຊນເດີສ໌ ໄດ້ກ່າວວ່າ “ພວກເຮົາແມ່ນການເຄື່ອນໄຫວຂອງຄົນຫຼາຍລຸ້ນ, ຫຼາຍຮາກຖານເຊື້ອຊາດຊົນເຜົ່າ ທີ່ຈະສ້າງເສດຖະກິດ ແລະ ລັດຖະບານທີ່ເປັນປະໂຫຍດຕໍ່ພວກເຮົາທຸກຄົນ, ບໍ່ແມ່ນໃຫ້ພຽງພວກນຶ່ງເປີເຊັນ (ເຊິ່ງແມ່ນພວກມະຫາເສດຖີ) ວັນອັງຄານມື້ນີ້ ກໍຍັງຈະເປັນການທົດສອບຄັ້ງໃຫຍ່ເທື່ອທຳອິດສຳລັບອະດີດເຈົ້າຄອງນະຄອນ ນິວຢອກ ທ່ານ ໄມເກິລ ບລູມເບີກ ທ່ານ ບລູມເບີກ, ມະຫາເສດຖີພັນລ້ານ, ໄດ້ໃຊ້ເງິນຫຼາຍຮ້ອຍລ້ານໂດລາໃນການໂຄສະນາທາງໂທລະພາບ ແລະ ຈະປະເຊີນໜ້າກັບບັນດາຜູ້ລົງຄະແນນສຽງເປັນຄັ້ງທຳອິດ ທ່ານອະດີດຜູ້ປົກຄອງນະຄອນ ນິວຢອກ ແມ່ນຜູ້ທີ່ມັກຕຳໜິວິຈານ ກ່ຽວກັບ ການຮັບມືຕໍ່ການແຜ່ລະບາດຂອງໄວຣັສໂຄໂຣນາຂອງປະທານາທິບໍດີ ທຣຳ ທ່ານ ໄມເກີລ ບລູມເບີກ ຜູ້ລົງແຂ່ງຂັນສັງກັດພັກເດໂມແຄຣັດ ໄດ້ກ່າວວ່າ “ໃນເວລາທີ່ປະທານາທິບໍດີ ຄວນແຍກການເມືອງໄວ້ຕ່າງຫາກ ແລະ ໂຮມຊຸມນຸມປະຊາຊົນ ອາເມຣິກັນ ຢູ່ທາງຫຼັງລາວນັ້ນ, ລາວໄດ້ສືບຕໍ່ສ້າງຄວາມແຕກແຍກ ດ້ວຍການຫຼິ້ນການເມືອງພຽງພັກດຽວ ພວກເຮົາເຮັດແນວນີ້ບໍ່ໄດ້ ” ພັກເດໂມແຄຣັດ ມີຜູ້ລົງແຂ່ງຂັນໃຫ້ເລືອກໜ້ອຍລົງໃນວັນອັງຄານມື້ນີ້ ສະມາຊິກສະພາສູງລັດ ມິນເນໂຊຕ້າ ທ່ານນາງ ເອມີ ໂຄລບູຈາ ໄດ້ສິ້ນສຸດການໂຄສະນາຫາສຽງຂອງທ່ານນາງໃນວັນຈັນວານນີ້, ນຶ່ງວັນຫຼັງຈາກອະດີດເຈົ້າເມືອງ ຊ້າວ ເບັນ ທ່ານ ພີດ ບູຕີເຈຈ ໄດ້ຖອນຕົວອອກຈາກການແຂ່ງຂັນ ຫຼັງຈາກມີຜົນງານທີ່ບໍ່ດີໃນລັດ ຄາໂຣໄລນາໃຕ້ ທ່ານ ພີດ ບູຕີເຈຈ ສັງກັດພັກເດໂມແຄຣັດ ໄດ້ກ່າວວ່າ “ຂ້າພະເຈົ້າຈະບໍ່ພະຍາຍາມແຂ່ງຂັນເພື່ອຖືກສະເໜີຊື່ຕາງໜ້າໃຫ້ພັກເດໂມແຄຣັດ ເພື່ອແຂ່ງຂັນເອົາຕຳແໜ່ງປະທານາທິບໍດີ ປີ 2020 ອີກຕໍ່ໄປ ຂ້າພະເຈົ້າຈະເຮັດທຸກຢ່າງດ້ວຍອຳນາດຂອງຂ້າພະເຈົ້າ ເພື່ອຮັບປະກັນວ່າ ພວກເຮົາຈະມີປະທານາທິບໍດີສັງກັດພັກເດໂມແຄຣັດຄົນໃໝ່ໃນເດືອນມັງກອນນີ້ ” ແລະ ມະຫາເສດຖີພັນລ້ານ ຜູ້ບໍລິຫານເງິນລົງທຶນເພື່ອຜົນກຳໄລ ທ່ານ ທອມ ສຕາເຢີ ກໍໄດ້ສິ້ນສຸດການໂຄສະນາຫາສຽງຂອງທ່ານໃນທ້າຍອາທິດທີ່ຜ່ານມາ ທ່ານ ທອມ ສຕາເຢີ ສັງກັດພັກເດໂມແຄຣັດ ໄດ້ກ່າວວ່າ “ແທ້ຈິງແລ້ວ, ຂ້າພະເຈົ້າບໍ່ເຫັນເສັ້ນທາງທີ່ຂ້າພະເຈົ້າຈະສາມາດໄດ້ເປັນປະທານາທິບໍດີ ” ສະມາຊິກສະພາສູງລັດ ແມສຊາຈູເຊັດສ໌ ທ່ານນາງ ເອລິຊາເບັດ ວໍເຣັນ ແມ່ນຍັງຄົງຢູ່ໃນການແຂ່ງຂັນ, ຕໍ່ສູ້ງເພື່ອຄະແນນສຽງຈາກບັນດາຜູ້ແທນໃນວັນອັງຄານມື້ນີ້ ເຖິງແມ່ນວ່າທ່ານນາງຈະມີຜົນການທີ່ບໍ່ດີໃນການແຂ່ງຂັນປັດຈຸບັນນີ້ກໍຕາມ ສະມາຊິກສະພາສູງ ເອລິຊາເບັດ ວໍເຣັນ ໄດ້ກ່າວວ່າ “ແລະ ຖ້າພວກເຮົາຢາກໄດ້ລັດຖະບານທີ່ບໍ່ເຮັດວຽກໃຫ້ພວກຄົນລວຍເທົ່ານັ້ນ ແລະ ພວກທີ່ມີອຳນາດ ແຕ່ເຮັດວຽກໃຫ້ພວກເຮົາທຸກຄົນນັ້ນ, ມັນຈະຕ້ອງໄດ້ມີການປ່ຽນແປງໂຄງຮ່າງຂະໜາດໃຫຍ່ບາງອັນ ” ຄະແນນສຽງຈາກຜູ້ແທນຫຼາຍກວ່າ 1,300 ຄົນແມ່ນເດີມພັນໃນການແຂ່ງຂັນຂັ້ນຕົ້ນ Super Tuesday ນີ້, ເຊິ່ງແມ່ນນຶ່ງສ່ວນສາມຂອງບັນດາຜູ້ແທນ ຜູ້ທີ່ຈະເຂົ້າຮ່ວມໃນກອງປະຊຸມໃຫຍ່ແຫ່ງຊາດຂອງພັກເດໂມແຄຣັດ ໃນເດືອນກໍລະກົດນີ້ Biden's win in South Carolina makes him the leading alternative to the frontrunner, Vermont Senator Bernie Sanders